Käesoleva aasta alguses oli briti ajaleht The Guardian sunnitud tunnistama: Rootsi krimikirjandus on vallutanud mitte ainult Suurbritannia, vaid kogu Euroopa. Märkamaks seda, mis on juba toimunud, oli vaja üht kroonijuveeli (nagu autoostja, kes teeb proovisõidu Lexusega, avastab, et jaapanlastel on teisigi ülimalt vingeid  ja kvaliteetseid autosid).  Sääraseks kroonijuveeliks pidas The Guardian Stieg Larssoni triloogiat, millest maakeeli ilmus suve hakul "Lohetätoveeringuga tüdruk" ja nüüd "Tüdruk, kes mängis tulega."